**Edukacinis užsiėmimas „Pažintis su senąja fotografija“ Alytaus kraštotyros muziejuje**

**Sukūrė: Daiva Krutulienė,** **Lietuvos teatro, muzikos ir kino muziejus**

**Tikslinė grupė:** moksleiviai, jaunimas, suaugusieji, senjorai, šeimos, kitataučiai, bedarbiai.

**Eksponatai:** Antano Zenkevičiaus foto paroda „Kaimo gyvenimo portretai“ ( XX a. VI dešimtmečio fotografija).

**Žinutė:** foto technikos ir to meto socialinių ritualų reprezentavimas byloja apie tarpukario ir sovietmečio visuomenių istorinį unikalumą.

**Programos eiga**

Esama paroda papildoma tarpukario fotografija bei tarpukario ir ankstyvojo sovietmečio foto technika. Lankytojams pristatoma paroda, atkreipiant dėmesį į žmonių aprangos, pozavimo, mimikų skirtumus, aplinkos pokyčius, kaimo ir miesto skirtumus ir svarbą. Supažindinama su foto technika, jos galimybėmis, raida, išskirtinį dėmesį teikiant analoginei fotografijai, meninio ir kasdienio fotografavimo skirtumams. Itin aktualu jaunimui ir moksleiviams, kurie visai nėra susipažinę su senąja fotografija.

Lankytojams pasiūloma pasirinkti eksponuojamą fotografiją ir ją inscenizuoti panaudojant to laikmečio aksesuarus (šalikus, kepures, papuošalus, kt.), sukuriant atitinkamą foną projektoriaus pagalba. Fotografuojama pasirinkto laikmečio analoginiu fotoaparatu, padedant profesionaliam fotografui. Nuotraukos dalyviams nusiunčiamos vėliau.

**Į užsiėmimo eigą įtraukiami eksponatai iš Lietuvos teatro, muzikos ir kino muziejaus:**

LTMK muziejuje turime įvairios foto technikos ir tarpukario fotografijos, kas galėtų papildyti esamą parodą.

**Priemonės**

Foto technika, aksesuarai.